Fannefjordtunnelen

Fannefjordtunnelen er en 2 743 meter lang undersjøisk veitunnel som går under Fannefjorden mellom Molde (Leirgrovvika) og Bolsøya på fylkesvei 64. Tunnelen ble åpnet 20. desember 1990 som del av veistrekningen Skålavegen, ferdigstilt 24. mai 1991 og nedbetalt sommeren 2005 etter en 14 års bompengeperiode.

Fannefjordtunnelen når 101 meter under havet, og største stigning er 8,6 %. Det er ikke tillatt for fotgjengere eller syklister å ferdes i Fannefjordtunnelen. Tunnelen passerer under Molde lufthavn på Årø.

I likhet med mange andre tunneler i Norge er Fannefjordtunnelen plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

Tunnelen ble restaurert og oppgradert 2015. Statens vegvesen brukte 209 millioner kroner til opprustningen. Tunnelen fikk da nye snunisjer, ny belysning, nødnett, havarilommer, vann- og frostsikring, opplegg for automatisk trafikkontroll (fotobokser), nødstasjoner og hendelsesdetektering med video. Etter oppgraderingen er tunnelen lysere og tørrere.

Se også
Bolsøybrua
Skålavegen (Molde)

Veitunneler i Norge
Undersjøiske veitunneler i Norge

Referanser

Eksterne lenker
 Tjeneste for å sjekke om Fannefjordtunnelen er åpen eller stengt
 Status og åpningstider
 NRK I dag stenges Fannefjordtunnelen

Undersjøiske tunneler på Vestlandet
Veitunneler i Molde
Fylkesvei 64
1991 i Norge
Tunneler åpnet i 1991